PGC 29194
D'Antlia-Zwerggalaxis (Katalogbezeechnung PGC 29194) ass eng elliptesch Zwerggalaxis (Typ dE3) am Stärebild Antlia. Déi nëmme 5500 Liichtjoer grouss Galaxis huet eng Wénkelausdeenung vun 2,0 × 1,5 Bouminutten. Si läit op enger Distanz vu 4,6 Millioune Liichtjoer vun eis ewech an ass ee vun de wäitste Membere vun der Lokaler Grupp. Mat enger Hellegkeet vun nëmme 14,8 mag ass déi Galaxis net mat klengen Teleskopen ze gesinn.
D'Antlia-Zwerggalaxis gouf am Joer 1985 vun den Astronomen Harold G. Corwin, Gérard de Vaucouleurs an Antoinette de Vaucouleurs entdeckt. Eréischt 1997 gouf an engem Bericht déi méiglech Memberschaft zu der lokaler Grupp publizéiert.

Um Spaweck 
  http://www.seds.org/~spider/spider/LG/ant_dw.html

Galaxien an der Lokaler Grupp
Stärebild Antlia
Zwerggalaxien
Astronomesch Objeten déi 1985 entdeckt goufen